Premi a les ciutats europees amb comerç just i ètic
Aquest premi és una iniciativa de la Comissió Europea que va llançar la Direcció General de Comerç, i que pretén reconèixer i celebrar els èxits de les ciutats i l'impacte positiu en els àmbits de la sostenibilitat social, econòmica i ambiental en el comerç internacional
Les ciutats tenen l’oportunitat de mostrar els esforços que es fan per sensibilitzar sobre el comerç just, i alhora aprendre d’altres iniciatives de governs locals mitjançant l’intercanvi d’iniciatives, idees i bones pràctiques.
Els beneficis del premi són promoció de pioners i premi a ciutats inspiradores; reconeixement i prestigi amb els guanyadors rebent cobertura mediàtica; increment de la visibilitat i oportunitats de networking; i suport del Centre Internacional de Comerç.
Poden presentar-se ciutats o autoritats locals d’estats membres. Les ciutats han de tenir més de 20.000 habitants. Hi haurà un guanyador general i mencions especials per a 4 categories que es confirmaran durant el procés de sol·licitud.
La cerimònia d’entrega de premis tindrà lloc el 27 de juny de 2018 a Brussel·les.
Font: butlletí dels fons europeus a Catalunya